CELEX: 32010R1090
Language: et
Date: 2010-11-24 00:00:00
Title: Euroopa Parlamendi ja nõukogu määrus (EL) nr 1090/2010, 24. november 2010 , millega muudetakse direktiivi 2009/42/EÜ kaupade ja reisijate merevedu käsitlevate statistiliste aruannete kohta  EMPs kohaldatav tekst

9.12.2010   
            
            
               ET
            
            
               Euroopa Liidu Teataja
            
            
               L 325/1
            
         EUROOPA PARLAMENDI JA NÕUKOGU MÄÄRUS (EL) nr 1090/2010,
   24. november 2010,
   millega muudetakse direktiivi 2009/42/EÜ kaupade ja reisijate merevedu käsitlevate statistiliste aruannete kohta
   (EMPs kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 338 lõiget 1,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   toimides seadusandliku tavamenetluse kohaselt (1)
   
   ning arvestades järgmist:
   
               (1)
            
            
               Vastavalt Euroopa Parlamendi ja nõukogu direktiivi 2009/42/EÜ (2) VIII lisa teisele lõigule teeb otsuse andmekogumi B1 (andmed mereveo kohta Euroopa suurimates sadamates sadama, lasti-, kaubaliigi ja ühendustee järgi) kogumise tingimuste kohta komisjoni ettepanekul nõukogu, võttes arvesse nõukogu 8. detsembri 1995. aasta direktiivi 95/64/EÜ (kaupade ja reisijate merevedu käsitlevate statistiliste aruannete kohta) (3) artiklis 10 sätestatud kolmeaastasel üleminekuperioodil tehtud prooviuuringu tulemusi.
            
         
               (2)
            
            
               Vastavalt komisjoni aruandele nõukogule ja Euroopa Parlamendile direktiivi 95/64/EÜ kohaselt tehtud tööst saadud kogemuse kohta (edaspidi „komisjoni aruanne”) osutus üksikasjaliku teabe kogumine puist- ja poolpuistlasti puhul teostatavaks ja kulude poolest mõistlikuks. Peamised raskused tekkisid siiski nende andmete kogumisel konteinervedude ja veeremiliikluse kohta. Oli kohane kaaluda direktiivi 95/64/EÜ reguleerimisala laiendamist teistele kõnealuse direktiivi artikli 10 lõike 2 punktis a loetletud teabeelementidele alles siis, kui praeguste muutujate kogumisel on saadud rohkem kogemusi ning praegune süsteem on hästi toimima hakanud. Kaupu käsitleva teabe kogumisel tuleks arvesse võtta klassifikaatoris NST/R (transpordistatistika standardne kaupade klassifikaator/muudetud, 1967) tehtavaid võimalikke muudatusi.
            
         
               (3)
            
            
               Praegune kogumissüsteem toimib hästi, kaasa arvatud komisjoni 4. märtsi 2005. aasta otsusega 2005/366/EÜ (millega rakendatakse nõukogu direktiivi 95/64/EÜ kaupade ja reisijate merevedu käsitlevate statistiliste aruannete kohta ja muudetakse selle lisasid) (4) tehtud muudatuste rakendamine ning liidu laienemisest 2004. ja 2007. aastal tingitud süsteemi geograafiline laiendamine.
            
         
               (4)
            
            
               Paljud komisjonile (Eurostat) direktiivi 95/64/EÜ kohaselt andmeid esitavad liikmesriigid on korrapäraselt ja vabatahtlikult esitanud komisjonile (Eurostat) andmekogumi B1 vastavalt klassifikaatorile NST/R.
            
         
               (5)
            
            
               Komisjoni 7. novembri 2007. aasta määrusega (EÜ) nr 1304/2007 (seoses teataval viisil transporditud kaupade ühtse klassifikaatori NST 2007 kehtestamisega) (5) kehtestati NST 2007 (transpordistatistika standardne kaupade klassifikaator, 2007) merel, maanteedel, raudteedel ja siseveeteedel transporditavate kaupade ühtse klassifikaatorina. Kõnealust klassifikaatorit kohaldatakse alates vaatlusaastast 2008 sama aasta andmete suhtes. Peamised probleemid andmete koostamisel kaubaliikide kaupa vastavalt klassifikaatorile NST/R, nagu komisjoni aruandes nimetatud, lahendati NST 2007 kehtestamisega. Seetõttu ei tekita andmekogumi B1 kogumine vastajatele enamasti mingisugust täiendavat koormust.
            
         
               (6)
            
            
               Vastavalt nõukogu 25. mai 1998. aasta määrusele (EÜ) nr 1172/98 (kaupade autovedu käsitlevate statistiliste aruannete kohta), (6) Euroopa Parlamendi ja nõukogu 16. detsembri 2002. aasta määrusele (EÜ) nr 91/2003 (raudteeveo statistika kohta) (7) ning Euroopa Parlamendi ja nõukogu 6. septembri 2006. aasta määrusele (EÜ) nr 1365/2006 (mis käsitleb kaupade siseveetranspordi statistikat) (8) on andmete kogumine kaubaliikide kaupa maantee-, raudtee- ja siseveetransporti käsitleva Euroopa statistika puhul kohustuslik, meretranspordi puhul aga vabatahtlik. Euroopa statistikat tuleks kõikide transpordiliikide kohta koguda vastavalt ühistele põhimõtetele ja standarditele, et transpordiliigid oleksid võimalikult hästi võrreldavad.
            
         
               (7)
            
            
               Komisjonile (Eurostat) andmekogumi B1 esitamise kohustuse kehtestamine alates 2011. aastast annab liikmesriikidele piisavalt aega, mille jooksul võiks vabatahtlikku andmekoostamist kasutada vajalike katsete ja kohanduste tegemiseks.
            
         
               (8)
            
            
               Komisjonil peaks olema õigus võtta kooskõlas Euroopa Liidu toimimise lepingu artikliga 290 vastu delegeeritud õigusakte direktiivi 2009/42/EÜ teatavate üksikasjalike rakenduseeskirjade kohta. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil.
            
         
               (9)
            
            
               Seetõttu tuleks direktiivi 2009/42/EÜ vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Direktiivi 2009/42/EÜ muudetakse järgmiselt:
   
               1.
            
            
               artikli 3 lõike 4 teine lõik asendatakse järgmisega:
               „Komisjon võib kõnealused meetmed vastu võtta delegeeritud õigusaktide abil vastavalt artiklile 10a ning artiklites 10b ja 10c sätestatud tingimustel.”;
            
         
               2.
            
            
               artikli 4 lõike 1 teine lõik asendatakse järgmisega:
               „Komisjon võib kõnealused meetmed vastu võtta delegeeritud õigusaktide abil vastavalt artiklile 10a ning artiklites 10b ja 10c sätestatud tingimustel.”;
            
         
               3.
            
            
               artikli 5 kolmas lõik asendatakse järgmisega:
               „Komisjon võib kõnealused meetmed vastu võtta delegeeritud õigusaktide abil vastavalt artiklile 10a ning artiklites 10b ja 10c sätestatud tingimustel.”;
            
         
               4.
            
            
               artikli 10 lõige 3 jäetakse välja;
            
         
               5.
            
            
               lisatakse järgmised artiklid:
               „Artikkel 10a
               Delegeeritud volituste rakendamine
               1.   Komisjonile antakse viieks aastaks alates 29 detsember 2010. õigus võtta vastu artikli 3 lõikes 4, artikli 4 lõikes 1 ja artikli 5 kolmandas lõigus osutatud delegeeritud õigusakte. Komisjon esitab delegeeritud volituste kohta aruande hiljemalt kuus kuud enne viieaastase ajavahemiku lõppu. Volituste delegeerimist uuendatakse automaatselt samaks ajavahemikuks, välja arvatud juhul, kui Euroopa Parlament või nõukogu selle kooskõlas artikliga 10b tagasi võtab.
               2.   Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.
               3.   Komisjonile antud õiguse suhtes võtta vastu delegeeritud õigusakte kohaldatakse artiklites 10b ja 10c sätestatud tingimusi.
               Artikkel 10b
               Delegeerimise tagasivõtmine
               1.   Euroopa Parlament ja nõukogu võivad artikli 3 lõikes 4, artikli 4 lõikes 1 ja artikli 5 kolmandas lõigus osutatud volituste delegeerimise igal ajal tagasi võtta.
               2.   Institutsioon, kes on algatanud sisemenetluse, et otsustada, kas volituste delegeerimine tuleks tagasi võtta, püüab sellest teavitada teist institutsiooni ja komisjoni mõistliku aja jooksul enne lõpliku otsuse tegemist, nimetades delegeeritud volitused, mille suhtes võidakse kohaldada tagasivõtmist, ja tagasivõtmise võimalikud põhjused.
               3.   Tagasivõtmise otsusega lõpetatakse otsuses nimetatud volituste delegeerimine. Otsus jõustub kohe või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust. Otsus avaldatakse Euroopa Liidu Teatajas.
               Artikkel 10c
               Delegeeritud õigusaktide suhtes vastuväidete esitamine
               1.   Euroopa Parlament ja nõukogu võivad delegeeritud õigusakti suhtes vastuväiteid esitada kahe kuu jooksul alates õigusakti teatavakstegemisest.
               Euroopa Parlamendi või nõukogu algatusel võib seda tähtaega pikendada kahe kuu võrra.
               2.   Kui pärast lõikes 1 osutatud tähtaja möödumist ei ole Euroopa Parlament ega nõukogu delegeeritud õigusakti suhtes vastuväiteid esitanud, avaldatakse see Euroopa Liidu Teatajas ning see jõustub õigusaktis sätestatud kuupäeval.
               Delegeeritud õigusakti võib avaldada Euroopa Liidu Teatajas ja see võib jõustuda enne nimetatud tähtaja lõppu, kui nii Euroopa Parlament kui ka nõukogu on komisjonile teatanud, et nad ei kavatse vastuväiteid esitada.
               3.   Kui Euroopa Parlament või nõukogu esitab delegeeritud õigusakti suhtes vastuväiteid lõikes 1 osutatud tähtaja jooksul, õigusakt ei jõustu. Vastuväiteid esitanud institutsioon põhjendab delegeeritud õigusakti suhtes esitatud vastuväiteid.”;
            
         
               6.
            
            
               VIII lisa teine lõik jäetakse välja.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   Käesolevat määrust kohaldatakse alates vaatlusaastast 2011 sama aasta andmete suhtes.
   
      Käesolev määrus on tervikuna siduv ja vahetult kohaldatav kõikides liikmesriikides.
      Strasbourg, 24. november 2010
      
         
            Euroopa Parlamendi nimel
         
         
            president
         
         J. BUZEK
      
      
         
            Nõukogu nimel
         
         
            eesistuja
         
         O. CHASTEL
      
   
   
      (1)  Euroopa Parlamendi 19. oktoobri 2010. aasta seisukoht (Euroopa Liidu Teatajas seni avaldamata) ja nõukogu 17. novembri 2010. aasta otsus.
   
      (2)  ELT L 141, 6.6.2009, lk 29.
   
      (3)  EÜT L 320, 30.12.1995, lk 25. Direktiiv 95/64/EÜ tunnistati kehtetuks direktiiviga 2009/42/EÜ.
   
      (4)  ELT L 123, 17.5.2005, lk 1.
   
      (5)  ELT L 290, 8.11.2007, lk 14.
   
      (6)  EÜT L 163, 6.6.1998, lk 1.
   
      (7)  ELT L 14, 21.1.2003, lk 1.
   
      (8)  ELT L 264, 25.9.2006, lk 1.